Järjest hajuvas maailmas teravdub  tarvidus eetilise terviklikkuse järele. Suureneb vajadus tabude ja pidurite järele, eneseregulatsiooni järele, pühaduse järele. See on tööpõld, mis tuleb kristlikul meedial täna täita, et olla toeks oma rahvale. Nagu ütles professor Tõnu Lehtsaar lehe juubelikonverentsil eelmisel aastal Tartus: «Usun, et Eesti Kiriku kui kristliku kirjasõna väljendaja roll kristlaskonnale on äärmiselt suur. Kui leht ilmub, sündmused on olemas, tekitab see inimestes alalhoidliku tunde - meil läheb hästi.»